Coba jelasin Kebajikan dan Kedermawanan dari Lim Wee-Chai dalam bahasa melayu dong

Sejak tahun 2002, Lim terlibat dalam Yayasan Kemanusiaan Buddha Tzu Chi. Lim telah terlibat dalam usaha mengumpul dana badan amal bersama isterinya, Tong Siew Bee, seorang sukarelawan Tzu Chi sepenuh masa. Selain itu, Lim tetap menghadiri kursus sukarelawan Tzu Chi selama dua tahun untuk menjadi sukarelawan yang layak dan bertauliah.

Pada 14 Jun 2009, Yayasan Top Glove telah ditubuhkan dengan objektif untuk menyediakan dana untuk tujuan amal, pendidikan dan aktiviti berkaitan dengan alam sekitar dan komuniti. Pengasas Yayasan Top Glove adalah Top Glove Sdn Bhd, Lim dan isterinya, Tong Siew Bee. Mereka secara kolektif menderma RM 1 juta kepada Yayasan Top Glove sebagai permulaan. Sejak itu, beberapa syarikat dan individu juga telah menderma kepada dana Yayasan Top Glove dan ini membolehkan Yayasan Top Glove dapat menyokong dan membantu dalam aktiviti komuniti, pendidikan dan alam sekitar.

Lim dan rakannya, Vincent Tan, pengasas Kumpulan Berjaya adalah sukarelawan bertauliah Yayasan Kemanusiaan Buddha Tzu Chi. Pada 2018, Lim dan Tan bersama sukarelawan Tzu Chi mengedarkan bantuan dan menyumbangkan beg sekolah kepada kanak-kanak Syria di Sekolah Antarabangsa El Menahil yang dikendalikan oleh Yayasan Tzu Chi di pusat bandar daerah Sultan Gazi, Turki, Istanbul.

Yayasan Top Glove yang ditubuhkan oleh Lim dan isterinya juga telah mengumpulkan sebanyak RM200,000 untuk empat pertubuhan bukan kerajaan iaitu Persatuan Kebajikan Amal Da Ai Malaysia, Persatuan Kebajikan Kanak Kanak Terencat Akal Malaysia, Pusat Jagaan Kanak Kanak Down Syndrome & Hyper Active, dan Persatuan Penjagaan Kanak-Kanak Terencat Akal Selangor dengan tujuan untuk membantu orang kurang upaya mental melalui Charity Konsert yang dianjurkan pada 23 Julai 2022.

Semasa pandemik COVID-19, Lim bekerjasama dengan Tzu Chi dengan menderma sebanyak 6.79 juta helai sarung tangan perubatan yang bernilai RM1.85 juta sebagai tambahan kepada sumbangan kewangan berjumlah RM1 juta usaha bantuan Covid-19 Tzu Chi di bawah nama Top Glove Corporation Bhd.

Top Glove yang dipimpin oleh Lim telah menyumbangkan peralatan dan bekalan perubatan bernilai RM300,000 kepada Kementerian Kesihatan Malaysia bagi menyokong usaha memerangi COVID-19 yang berterusan pada tahun 2020.  Ia juga menyumbangkan 3 juta keping sarung tangan perubatan yang bernilai sebanyak RM700,000 kepada hospital-hospital di Malaysia dan pelbagai kementerian kerajaan semasa pandemik COVID-19 termasuk Polis Diraja Malaysia, pertubuhan amal Malaysia serta RM100,000 kepada Yayasan Tzu Chi Kuala Lumpur. Pada Januari 2020, Top Glove menderma 3 juta helai sarung tangan kepada China dan telah memperuntukkan RM5 juta untuk inisiatif Tanggungjawab Sosial Korporat (CSR), termasuk membantu mereka yang terjejas akibat pandemic COVID-19.

Menurut majalah Forbes Asia, Lim telah tersenarai dalam “Heroes of Philanthropy tahunan Forbes Asia” antara 40 individu yang merentasi 14 negara di Asia Pasifik pada tahun 2017. Sejak penubuhan Yayasan Top Glove, Forbes Asia menyatakan yayasannya telah menyumbangkan sebanyak US$5 juta untuk pelbagai tujuan, dengan tumpuan kepada Pendidikan.